**SREDSTVIMA JAVNOG INFORMIRANJA**

-SVIMA-

Poreč, 7.7.2023.

**POREČKO LJETO: Tjedan pun događanja**

**za sve uzraste - Melting sunset, Music on Square, La mula de Parenzo Tour, Queen tribute bend, dječja predstava Little Red Riding Hood**

Nakon što je Tomislav Bralić s klapom Intrade raspjevao porečki glavni trg, program Porečkog ljeta nastavlja dalje punom parom i to programima za sve uzraste i ukuse.

Ples uz vatrene rekvizite za ispraćaj zalaska sunca **„Melting sunset“** izvodit će se na gradskoj rivi, kod hotela Palazzo i to **u ponedjeljak, 10.7.** s početkom oko 20,45 (u zalazak). Opuštajuća i hipnotizirajuća atmosfera uz ambijentalnu glazbu nudit će posjetiteljima mogućnost promatranja atraktivne konceptualne plesne izvedbe uz prekrasnu prirodnu kulisu. Isti dan, s početkom u 21.00 sat, u Parku Olge Ban posjetitelji će moći uživati u programu „**Magic is in the Air**“. Radi se o plesu na svili koji ističe fleksibilnost tijela plesača i dojmljive gimnastičko-akrobatske vještine u zraku uz mnogobrojne dodatne scenske svjetlosne efekte, čarobnu glazbu te atraktivne kostime.

Program glazbenih večeri **„Music on Square“** održat će se **u utorak, 11.7.** od 21.00 do 23.00 sata na Trgu slobode pružajući posjetiteljima mogućnost da zaplešu i uživaju u toploj ljetnoj atmosferi glavnog gradskog trga.

**U srijedu, 12.7.** s početkom u 19.00 sati na rasporedu je druga po redu besplatna interpretativna šetnja kroz povijest Poreča „**La mula de Parenzo Tours**“. Posjetitelji će imati priliku uživati u razgledu Poreča, upoznati ribarsku tradiciju ali i doznati kako je poznati američki pisac Ernest Hemingway povezan s prošlošću ovoga grada. O povijesti Poreča pričati će likovi starog ribara, prodavača ribe, trgovkinje, pa čak i poznati američki pisac Ernest Hemingway. Rezervacije su obavezne telefonom, e-mailom ( T: +385 (0)91 432 3745, E: lamuladeparenzo@muzejporec.hr ).

Najveći europski **Queen tribute bend** nastupit će na Trgu slobode **u četvrtak, 13.7.** te ponovno oživjeti nezaboravne hitove poput I Want to Break Free, Under Preassure, Don’t Stop Me Now i Bohemian Rapsody kojima su se Freddie Mercury i Queen trajno upisali u povijest kao jedan od najvažnijih rock bendova svih vremena.

Jutarnji subotnji **15.07**. đir uljepšat će od10.00 sati **Baredinosauri,** koji će svevremenskim hitovima ispuniti Trg slobode.

**U nedjelju, 16.7.** u 9.15 na Trgu Matije Gupca održat će se dječja predstava **„Little Red Riding Hood“.** Svi znamo priču o Crvenkapici, ali ovo je ipak nešto malo drugačija Crvenkapica. Mogu li se na kraju Crvenkapica i Vuk slagati i postati prijatelji? U našoj priči i to je moguće uz još puno nemogućih stvari, bića i pojava.

Svi programi su objavljeni u kalendaru događanja na stranicama Turističke zajednice grada Poreča [www.myporec.com](http://www.myporec.com), na Facebook stranici <https://www.facebook.com/PorecIstria> kao i na aplikaciji Moove, a dodatno TZG Poreč štampa i mjesečnu tiskanu verziju koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA GRADA POREČA